KLASA: 007-02/25-01/01

URBROJ: 251-116-25-07-2

Sesvete, 14. siječnja 2025.

**ZAPISNIK**

sa 47. sjednice Školskog odbora Gimnazije Sesvete održane 14. siječnja 2025. u 17,30 sati

Početak sjednice: 17,30 sati

Od sedam (7) članova Školskog odbora nazočni su:

Lucija Tustanić – predstavnik Nastavničkog vijeća

Jasmina Kontek – predstavnik Zbora radnika

Luka Novosel– predstavnik roditelja – zamjenik predsjednice

Maja Barači- predstavnica Osnivača

Opravdano odsutni članovi:

Sonja Batinić – predstavnik Nastavničkog vijeća - predsjednica Školskog odbora

Adriana Ivandić – predstavnica Osnivača

Ivana Vladimira Petric- predstavnica Osnivača

Ostali nazočni:

Božana Sertić – ravnateljica

Lorena Perić- tajnica

Dijana Široki – voditeljica računovodstva

Zamjenik predsjednice g. Luka Novosel pozdravlja sve prisutne. Konstatira da je nazočna većina članova te da imamo kvorum za donošenje odluka.

Potom se prelazi na čitanje predloženog:

**DNEVNI RED:**

1. Usvajanje zapisnika s 46. sjednice Školskog odbora;
2. Suglasnost za zasnivanje radnog odnosa po provedenom natječaju za radno mjesto nastavnika/ce glazbene umjetnosti na neodređeno puno radno vrijeme;
3. Plan nabave za 2025. godinu;
4. Razno.

Ovakav dnevni red usvojen je jednoglasno pa se prešlo na rad po točkama.

**Ad-1.** Zamjenik Predsjednice Školskog odbora g. Luka Novosel izjavljuje da je zapisnik sa 46. sjednice dostavljen članovima elektronskom poštom prije sjednice.

Primjedbi na zapisnik nema, te je donesen zaključak da se usvaja jednoglasno.

**Ad-2**. Zamjenik Predsjednice Školskog odbora g. Luka Novosel predaje riječ ravnateljici Božani Sertić, prof. koja članove izvještava o provedbi natječaja za nastavnika glazbene umjetnosti koji je raspisan 19. prosinca 2024. i trajao je do 27. prosinca 2024., na natječaj je ukupno pristiglo 12 prijava od kojih je 7 pravovremenih i potpunih, te je 14. siječnja 2025. proveden selekcijski postupak (razgovor). Ravnateljica je članovima predložila kandidatkinju Luciju Pleše, magistru muzikologije i antropologije koja je ostvarila najveći broj bodova za zasnivanje radnog odnosa na neodređeno puno radno vrijeme.

Školski odbor jednoglasno daje suglasnost za sklapanje ugovora na neodređeno puno radno vrijeme s kandidatkinjom Lucijom Pleše.

**Ad-3**. Zamjenik Predsjednice Školskog odbora g. Luka Novosel predaje riječ voditeljici računovodstva gđi. Dijani Široki koja je obrazložila Plan nabave za 2025. godinu ( u prilogu), navodeći kako Plan nabave donosi čelnik tijela, te je članovima predstavljen u svrhu transparentnosti radi Škole.

Školski odbor jednoglasno je prihvatio predstavljeni Plan nabave za 2025. godinu

**Ad-4**. Zamjenik Predsjednice Školskog odbora g. Luka Novosel predaje riječ ravnateljici Božani Sertić, prof. koja je članove obavijestila o provođenju mjera Protokola o kontroli ulaska i izlaska u školskim ustanovama, obavijestila je članove kako je imenovan Tim za sigurnost, te je navela kako Škola ima postavljenu elektro bravu na glavnom ulazu škole kao i na glavnom ulazu dvorane, također sva ostala vrata koja nemaju elektro bravu zaključavaju se, ali u slučaju evakuacije mogu se otvoriti s unutarnje strane. Također, ravnateljica je navela kako je srednjoročni plan u suradnji s Gradskim uredom i Ministarstvom znanosti i obrazovanja napraviti procjenu rizika te ustanoviti postoje li kakvi sigurnosni nedostaci koje treba popraviti.

Ravnateljica je članove obavijestila kako su odobrena sredstva za sanaciju krova, kao i da je postupak projekta „Sunčane elektrane“ završen i da se ubrzo očekuju radovi postavljanja panela na zgradi škole i dvorane.

Sjednica je završena u 18:00 sati.

Zapisničar: Zamjenik Predsjednice Školskog odbora:

Lorena Perić Luka Novosel